Seoses taaskäivitatud Lissaboni strateegiaga "Majanduskasv ja tööhõive" on astutud samme selleks, et tagada järjekindlam EÜ-poolne rahastamine tööhõive- ja sotsiaalvaldkonnas. Aastateks 2007-2013 loodi ühenduse tööhõive ja sotsiaalse solidaarsuse programm Progress, et rahastada Euroopa Liidu sotsiaaleesmärkide elluviimist analüütiliste meetmete,  vastastikuse õppimise, teavitus- ja levitusprojektide või nende osalejate toetamise teel, kelle töö aitab Euroopa sotsiaalpoliitikat ellu viia. Progress hõlmab viit järgmist sekkumisvaldkonda: i) tööhõive, ii) sotsiaalne kaasatus ja kaitse, iii) töötingimused, iv) mittediskrimineerimine ja v) sooline võrdõiguslikkus, milleks on vastavaks ajavahemikuks kavandatud kokku 743,25 miljonit eurot. Sellega on asendatud olemasolevad ühenduse programmid ja eelarveread nendes sektorites ja see täiendab Euroopa Sotsiaalfondi  tegevust, toetades selge Euroopa mõõtmega või lisandväärtusega algatusi.